IC 342

Ο IC 342 ή Caldwell 5 είναι ενδιάμεσος σπειροειδής γαλαξίας στον αστερισμό Καμηλοπάρδαλις. Βρίσκεται κοντά στον γαλαξιακό ισημερινό, κάτι που καθιστά δύσκολη την παρατήρησή του από ερασιτέχνες αλλά και επαγγελματίες αστρονόμους, παρόλο που η ανίχνευση του είναι δυνατή ακόμα και με κιάλια. Τα νέφη σκόνης του γαλαξία μας καθιστούν δύσκολο τον προσδιορισμό της απόστασης του IC 342 από την Γη: σύγχρονες εκτιμήσεις κυμαίνονται από τα 7 εκατομμύρια έτη φωτός μέχρι και τα έντεκα εκατομμύρια έτη φωτός.

Είναι από τους λαμπρότερους γαλαξίες της Ομάδας IC 342/Maffei, μίας από τις κοντινότερες στην Τοπική Ομάδα και τον ανακάλυψε ο Ουίλιαμ Φρέντερικ Ντένινγκ (William Frederick Denning) το 1895. Ο Έντγουιν Χαμπλ (Edwin Hubble) θεώρησε αρχικά πως επρόκειτο για ουράνιο σώμα στον Γαλαξία μας, όμως αργότερα δείχτηκε ότι βρίσκεται έξω από την Τοπική Ομάδα.SEDS IC 342.

Το 1935 ο Harlow Shapley ανέφερε ότι με βάση το γωνιακό μέγεθος ήταν ο τρίτος μεγαλύτερος σπειροειδής γαλαξίας από όσους ήταν γνωστοί τότε, όντας μικρότερος μόνο από τον γαλαξίας της Ανδρομέδας και τον γαλαξία του Τριγώνου.Border Cities Star (Windsor, Ontario), "Spiral Galaxy Third Biggest", 24 June 1935, p.8 Σύγχρονες εκτιμήσεις είναι περισσότερο συντηρητικές όσον αφορά το μέγεθός του.

Ο IC 342 έχει πυρήνα Η II.

 Παραπομπές 

 Εξωτερικοί σύνδεσμοι 


0342
Κατηγορία:Αντικείμενα Caldwell
Κατηγορία:Σπειροειδείς γαλαξίες
Κατηγορία:Καμηλοπάρδαλις (αστερισμός)
13826